section_heading: Povijest
paragraph_text: Kronstadt je bio najveći njemački grad u Transilvaniji (dio Mađarskog kraljevstva pod vlašću Habsburgovaca). S vremenom se u grad doseljava sve više Rumunja (grad se tada nalazio u pograničnom dijelu Habsburške monarhije prema Rumunjskoj) kojima car Josip II. krajem 18. st. daje građanska prava. 1850. je u gradu živio podjednak broj Nijemaca i Rumunja (oko 40%). U gradu je bilo mnogo Mađara i Židova.